<classify> MAMLAKA ya Serikali za Mitaa LGA wameshauriwa kutumia fursa ya uwepo wa Kampuni ya Magazeti ya Serikali TSN kutafuta masoko na kutangaza bidhaa na huduma zao, zikiwemo za uwekezaji katika maonesho yaliyoandaliwa na Jumuiya ya Tawala za Mitaa Tanzania ALAT.Akizungumza wakati wa ufunguzi wa Mkutano wa siku tano wa ALAT, jijini Dodoma, Mkuu wa Kitengo cha Biashara Kanda ya Kati, Felix Mushi alisema mamlaka hizo zinatakiwa kutumia uwepo wa TSN katika mkutano huo na maonesho hayo katika kutambulisha bidhaa na huduma wanazotoa kwa wadau mbalimbali waliofika kuhudhuria na kuonesha bidhaa zao.Licha ya kuwa na madhumuni ya mkutano mkuu huu wa ALAT, pia sisi kama TSN tunaunga mkono juhudi za Rais John Magufuli za kuitaka nchi ifikie uchumi wa kati 2025 kwa kuzipa nafasi taasisi mbalimbali zilizohudhuria kutumia fursa ya uwepo wetu kutangaza huduma, bidhaa na shughuli za uwekezaji kama njia ya kufikia kuwa nchi ya viwanda, alisema.Mushi alisema katika kipindi chote cha miaka mitano ambapo TSN imekuwa ikishiriki maonesho yanayoandaliwa na ALAT, imekuwa na timu nzuri ya kutoa huduma bora na ya kuridhisha kwa wateja.TSN ina magazeti makubwa na yenye kuheshimika nchini, likiwamo Daily News, HabariLeo na SpotiLeo pamoja na kutoa machapisho mengine ya elimu, siasa, uchumi na biashara na maandishi mbalimbali ambayo yamekuwa chanzo bora cha taaluma kwa watu wengi nchini, alisema Mushi.  <topic>: kitaifa 